NAIA Expressway

Ang NAIA Expressway (na tinatawag ding NAIAEX, NAIAX, at Ninoy Aquino International Airport Expressway) ay isang 11.6 kilometrong (7.2 milyang) nakaangat na sistema ng mabilisang daanan sa Kalakhang Maynila, Pilipinas, na nag-uugnay ng Metro Manila Skyway sa Paliparang Pandaigdig ng Ninoy Aquino (NAIA) at Entertainment City. Dumadaan ito sa ibabaw ng Abenida Andrews, Daang Elektrikal, at Daang NAIA at nag-uugnay ng Skyway sa Abenida Ninoy Aquino, Bulebar Macapagal, Bulebar Jose Diokno, at Manila–Cavite Expressway. Ito ang kauna-unahang airport expressway (o ang mabilisang daanan na naglilingkod sa isang paliparan) sa Pilipinas. Binuksan ito noong Setyembre 2016. Matatagpuan ito sa mga lungsod ng Pasay at Parañaque.

Kasaysayan
Natapos ang pagtatayo ng 1.6 kilometrong (0.99 milyang) Unang Bahagi ng NAIA Expressway (Labasan ng NAIA Terminal 3 ng Metro Manila Skyway) noong 2009. Nagbigay ito ng rampang pasukan/palabas sa noo'y kabubukas na NAIA Terminal 3 at Resorts World Manila. Noong Enero 2, 2014, sinimulan ang pagtatayo ng Ikalawang Bahagi ng NAIA Expressway. Kabilang rito ang 7.15 kilometrong (4.44 milyang) karugtong ng mabilisang daanan patungong Bulebar Macapagal sa Entertainment City, Parañaque, sa pamamagitan ng Abenida Andrews, Electrical Road (kanluran ng Daang Domestiko) at Daang NAIA. 

Noong Setyembre 22, 2016, sa ganap ng 12:01 ng hatinggabi (PST), ang ikalawang bahagi ng mabilisang daanan mula Bulebar Macapagal hanggang mga Terminal 1 at 2 ng NAIA ay binuksan na sa mga motorista at pasahero ng paliparan na nagmamadali sa mga lipad nila upang makaiwas ng mga ilaw-trapiko sa bawat sangandaan sa kahabaan ng Daang NAIA. Ang pagbubukas ng nakaangat na mabilisang daanan ay pinangunahan ng Kalihim ng Kagawaran ng Pagawaing Bayan at Lansangan na si Mark Villar. Ayon sa Kalihim ng Kagawaran ng Transportasyon na si Arthur Tugade, sisimulan ang pangongolekta ng mga bayarin sa NAIAEx sa Oktubre 22, ganap nang isang buwan pagkaraan ng pagbubukas ng mabilisang daanan.

Noong Disyembre 21, 2016, sa ganap ng 6:00 ng umaga (PST), ang bahaging Entertainment City-NAIA Road-SLEX-Skyway ng mabilisang daanan (kasama na ang rampang pasukan na kumokonekta sa Terminal 3) ng mabilisang daanan ay binuksan na sa mga motorista dahil sa Christmas rush.

Noong Disyembre 28, 2016, ang mga rampang pasukan sa Manila–Cavite Expressway o CAVITEx ay binuksan na sa mga motorista na manggagaling sa lalawigan of Kabite at Las Piñas para sa mas-madaling pagpasok sa mga Terminal 1, 2, at 3 at gayon din naman palabas ng paliparan.

Noong Hunyo 2, 2017, tuluyan nang binuksan ang kabuuang NAIAx sa publiko.

Paglalarawan ng ruta
Mula sa Labasan ng Sales (labasan sa NAIA) ng Metro Manila Skyway, tutungo ang mabilisang daanan patimog-kanluran at dadaan sa kahabaan ng Daang Sales sa may Villamor Airbase at Newport City. Liliko naman ito pahilagang-kanluran sa Abenida Andrews patungo sa pasukan sa NAIA Terminal 3 at tutuloy sa kahabaan ng hilagang hangganan ng paliparan patungong Electrical Road malapit sa NAIA Terminal 4. Mula rito, liliko ito patimog at dadaan kalinya ng Daang Domestiko sa silangan patungo sa sangandaan ng Daang NAIA. Mula sa sangandaang ito, ang mabilisang daanan ay hahati sa dalawang sangay: ang isa ay dadaan papuntang mga Terminal 1 at 2 ng NAIA sa silangan, habang ang isa naman ay tutuloy pakanluran papuntang Entertainment City at Manila–Cavite Expressway.

Di tulad ng ibang mga mabilisang daanan sa sistema ng mabilisang daanan sa Pilipinas, ang pinakamataas na itinakdang tulin sa ruta ay 60 kilometro kada oras (37 milya kada oras). 

Mga bayarin 
Phase 1 (Skyway)
Uri ng SasakyanBayadClass 1(Mga kotse, motorsiklo, SUV, at dyipni)Class 2(Mga bus at magaan na trak)

Phase 2 (NAIAx)
Uri ng SasakyanMaikling bahagiBuong rutaClass 1(Mga kotse, motorsiklo, SUV at dyipni)Class 2(Mga bus at magaan na trak)Class 3(Mga mabigat na trak)

Mga labasan

Tingnan din
 Sistema ng mabilisang daanan sa Pilipinas
 Manila–Cavite Expressway
 Metro Manila Skyway
 Paliparang Pandaigdig ng Ninoy Aquino
 South Luzon Expressway

Mga sanggunian

Mga ugnay panlabas

 http://www.gmanews.tv/story/163499/Arroyo-inaugurates-NAIA-expressway-before-leaving-for-Korea Arroyo inaugurates NAIA expressway before leaving for Korea - GMA News report

Kategorya:Mga mabilisang daanan sa Pilipinas
Kategorya:Mga lansangan sa Kalakhang Maynila